CELEX: 62016CN0504
Language: lt
Date: 2016-09-23 00:00:00
Title: Byla C-504/16: 2016 m. rugsėjo 23 d. Finanzgericht Köln (Vokietija) pateiktas prašymas priimti prejudicinį sprendimą byloje Deister Holding AG, visų bendrovės Traxx Investments N.V. teisių ir įsipareigojimų perėmėja/Bundeszentralamt für Steuern

19.12.2016   
            
            
               LT
            
            
               Europos Sąjungos oficialusis leidinys
            
            
               C 475/11
            
         2016 m. rugsėjo 23 d.Finanzgericht Köln (Vokietija) pateiktas prašymas priimti prejudicinį sprendimą byloje Deister Holding AG, visų bendrovės Traxx Investments N.V. teisių ir įsipareigojimų perėmėja/Bundeszentralamt für Steuern
   
   (Byla C-504/16)
   (2016/C 475/17)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Köln
   
   
      Šalys pagrindinėje byloje
   
   
      Ieškovė: Deister Holding AG, visų bendrovės Traxx Investments N.V. teisių ir įsipareigojimų perėmėja
   
      Atsakovė: Bundeszentralamt für Steuern
   
   
      Prejudiciniai klausimai
   
   
               1.
            
            
               Ar EB 43 straipsniui, siejamam su 48 straipsniu (dabar – SESV 49 straipsnis, siejamas su 54 straipsniu), prieštarauja tokia nacionalinės mokesčių teisės nuostata, kaip nagrinėjama pagrindinėje byloje, pagal kurią patronuojančioji bendrovė nerezidentė, kurios vienintelio akcininko gyvenamoji vieta yra nacionalinėje teritorijoje, neatleidžiama nuo dividendams taikomo kapitalo prieaugio mokesčio,
               kai jos kapitalą valdo asmenys, kuriems mokestis nebūtų kompensuojamas arba kurie nuo mokesčio nebūtų atleidžiami, jei jie pajamas gautų tiesiogiai, ir
               
                           1)
                        
                        
                           nėra ekonominių arba kitokių reikšmingų motyvų įtraukti patronuojančiąją bendrovę nerezidentę arba
                        
                     
                           2)
                        
                        
                           patronuojančioji bendrovė nerezidentė per atitinkamus finansinius metus iš savo ekonominės veiklos gauna ne daugiau kaip 10 % visų savo bendrųjų pajamų (be kita ko, taip nėra, kai užsienio bendrovė savo bendrąsias pajamas gauna iš ilgalaikio turto administravimo) arba
                        
                     
                           3)
                        
                        
                           patronuojančioji bendrovė nerezidentė nedalyvauja bendrojoje prekyboje vykdydama savo įmonės tikslą atitinkančią veiklą,
                        
                     o patronuojančiosios bendrovės rezidentės atleidžiamos nuo kapitalo prieaugio mokesčio neatsižvelgiant į pirmiau išvardytas sąlygas?
            
         
               2.
            
            
               Ar Direktyvos 90/435/EEB (1) 5 straipsnio 1 daliai, siejamai su 1 straipsnio 2 dalimi, prieštarauja tokia nacionalinės mokesčių teisės nuostata, kaip nagrinėjama pagrindinėje byloje, pagal kurią patronuojančioji bendrovė nerezidentė, kurios vienintelio akcininko gyvenamoji vieta yra nacionalinėje teritorijoje, neatleidžiama nuo dividendams taikomo kapitalo prieaugio mokesčio,
               kai jos kapitalą valdo asmenys, kuriems mokestis nebūtų kompensuojamas arba kurie nuo mokesčio nebūtų atleidžiami, jei jie pajamas gautų tiesiogiai, ir
               
                           1)
                        
                        
                           nėra ekonominių arba kitokių reikšmingų motyvų įtraukti patronuojančiąją bendrovę nerezidentę arba
                        
                     
                           2)
                        
                        
                           patronuojančioji bendrovė nerezidentė per atitinkamus finansinius metus iš savo ekonominės veiklos gauna ne daugiau kaip 10 % visų savo bendrųjų pajamų (be kita ko, taip nėra, kai užsienio bendrovė savo bendrąsias pajamas gauna iš ilgalaikio turto administravimo) arba
                        
                     
                           3)
                        
                        
                           patronuojančioji bendrovė nerezidentė nedalyvauja bendrojoje prekyboje vykdydama savo įmonės tikslą atitinkančią veiklą,
                        
                     o patronuojančiosios bendrovės rezidentės atleidžiamos nuo kapitalo prieaugio mokesčio neatsižvelgiant į pirmiau išvardytas sąlygas?
            
         
      (1)  1990 m. liepos 23 d. Tarybos direktyva 90/435/EEB dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (OL L 225, p. 6; 2004 m. specialusis leidimas lietuvių k., 9 sk., 1 t., p. 147).